Държавен вестник, бр. 101, 2025 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  101
прототипи трябва да бъде подпомогнато с инструменти за съвместна работа и версия на 
документи, а интерфейсните решения да се тестват в условия, близки до реалната среда. 
Базата трябва да предоставя достъп до тестови среди, интерфейсни библиотеки, готови UI 
компоненти и шаблони, както и възможност за свързване с бази данни и API при симулация на 
по-сложни продукти. Уменията за интегриране с екипи от разработчици и използване на 
терминология, свързана с разработката на софтуер, следва да се развиват в реалистичен проектен 
контекст. 
Практическата среда трябва да насърчава критичното мислене, визуалната аргументация и 
създаването на решения с висока степен на ползваемост, включително за уязвими групи от 
потребители. Условията трябва да позволяват непрекъснато тестване, рефлексия и подобрение 
на интерфейсните прототипи, в съответствие с актуалните UX/UI тенденции. 
 
6. 
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионално направление „Администрация и управление“ и „Икономика“ от областта на 
висше образование „Социални, стопански и правни науки“, от професионални направления 
„Електротехника, електроника и автоматика“ и „Комуникационна и компютърна техника“ от 
областта на висше образование „Технически науки“, от професионални направления 
„Информатика и компютърни науки“ и „Математика“ от областта на висше образование 
„Природни науки, математика и информатика“, от професионални направления „Теория на 
изкуството“ и „Изобразително изкуство“ от областта на висше образование „Изкуства“ от 
Класификатора на областите на висше образование и професионалните направления, приет с 
Постановление № 125 от 2002 г. на Министерския съвет (ДВ, бр. 64 от 2002 г.), съответстващи 
на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
 
Речник на използваните чужди думи и съкращения 
API Application Programming Interface, Приложен програмен интерфейс 
CI/CD Continues Integration/Continuous Delivery (or Deployment), Непрекъсната 
интегрция/Непрекъсната доставка (или внедряване)  
High-fidelity 
дизайн 
Финален, напълно завършен и реалистичен прототип, близък до крайния 
продукт, включващ интерактивност и визуални ефекти 
IoT Internet of Things, Интернет на нещата 
SQL Structured Query Language, Език за структурирани запитвания  
UI User Interface, Потребителски интерфейс